**Mankolan koulun vanhempainyhdistyksen hallituksen kokous Pöytäkirja**

**Aika** 10.04.2025 klo 17.30

**Paikka**  Mankolan yhtenäiskoulu, opettajainhuone

**Paikalla** Elina Lapinlampi puheenjohtaja, Piia Takala, Hannamari Pitkänen, Kati Riivari, Mervi Turunen, Kirsi Sipola, Pipsa Teerijoki ja Riikka Lamminpää kokouksen sihteeri.

**1.Kokouksen avaaminen**

Puheenjohtaja Elina Lapinlampi avasi kokouksen klo 17.30.

**2.Kokouksen laillisuuden ja päätösvaltaisuuden toteaminen**

Kokous todettiin lailliseksi ja päätösvaltaiseksi.

**3.Rehtorin kuulumiset**

Apulaisrehtori on aloittanut seiskaluokkien kokoamisen ja siirtopalavereja on tulossa ekaluokkalaisille, vitosluokkalaisille ja seiskoille. Uusia rekryjä tulossa; kielten lehtoreita, musiikinopettaja ja laaja-alainen erityisopettaja. Kevätjuhla tulee uudistettuna tänä vuonna, se on 1-7 -luokkalaisille helatorstain jälkeisenä päivänä, 30.5. klo18. Olipa kerran kesäpäivänä on tulevan kevätjuhlan teema.

Poliisi on käynyt koululla ratsaamassa mopoja Koulu25 -hankkeen puitteissa. Valokuvausasiat herättävät aina myös paljon keskustelua mm. laillisuusnäkökulmasta, poliisi ollut tässä hyvänä opastajana oppilaille. Ankkuritiimin kanssa tehdään tiivistä yhteistyötä.

Luokkaretket ovat suunnittelussa. Arviointiasiat lähtevät myös nyt aktiivisesti käyntiin. Puu kaatui koulun pihassa keskiviikkoaamuna ennen koulun alkua kovan tuulen takia, mutta onneksi ei aiheutunut vaaratilanteita.

Oppilaskohtainen tuki/ryhmäkohtainen tuki tulee kolmiportaisen tuen tilalle ja ensi vuonna tätä asiaa aletaan opetella lähemmin. Kulunut lukuvuosi on ollut kaiken kaikkiaan tasapainoinen ja kaikin puolin tavallinen koulun näkökulmasta.

Koulukuvaukset tulossa viikolla 36, 1.-4.9.2025.

**4.Tulevien tapahtumien läpikäynti**

Ensi viikolla on elokuvatapahtuma, keskiviikkona 16.4. klo11.30. Herkut pitää saada paikalle ennen sitä, herkkuja jakamassa ovat Elina ja Kirsi. Paikalla hyvä olla n.klo10.45. Popcornia, tikkareita ja pillimehut ovat leffaherkkuina. Popcornien tekeminen ja pussitus tapahtuisi kotitalousluokassa viikon alussa, maanantaina tai tiistaina. Piia tai Pipsa on avaamassa ovia. Yhdestä popcorn -pussista ajateltiin tulevan kolmelle oppilaalle ja pusseja tarvittaisiin n.100kpl. Pillimehuissa ja tikkareissa riittää päiväystä todennäköisesti Eppujen päivään, jos niitä jää yli. Apukäsiin voisi laittaa viestiä, jos jotkut pääsisivät vielä auttamaan popcornien teossa.

Kevätmyyjäiset ovat 8.5., mutta vanhempainyhdistyksellä ei niissä ole roolia. 20.5. on Eppujen tutustumispäivä, Pipsa muisteli, että olisi klo 9-11. 21.5. on seiskojen ja 22.5. vitosten tutustumispäivä.

Tulevien seiskojen huoltajien ilta on 7.5., tässä Mankeli tulee olemaan mukana, aloitus olisi n.klo18 tai jälkeen Mankelin osalta. Esittely Mankelin toiminnasta (Pedanetissä) olisi hyvä mennä vanhemmille, joiden lapset siirtyvät Mankolaan toisista kouluista.

Vihreä Wilma -päivää ei ole lyöty lukkoon, siitä saadaan mahdollisesti äänestys valmiiksi ennen pääsiäistä. Todennäköisesti Vihreä Wilma osuisi johonkin kohtaan kahta viimeistä viikkoa. Mervi tilaa kakun, kun tiedetään päivä ja syöjien määrä. Stipendirahat pitäisi olla viikolla 21, Mervi nostaa rahat, kun summat selviävät.

Makosa mahdollisesti 20.9., mutta tämä tarkentuu myöhemmin.

**5.Talousasiat**

Mankelin tilin saldo 9.4.2025 5629,27€.

Tilitapahtumat

9.4.2025 K-Market Kymppi -41,58€

3.4.2025 Nordea -27,08€

5.3.2025 Minna Korpela -200,00€

5.3.2025 Nordea -26,39€

4.3.2025 Milla Häkkinen -200,00€

4.3.2025 Päivärinta Aino -400,00€

5.2.2025 Nordea -27,55€

22.1.2025 Kerko Group Oy +127,50€

9.1.2025 Jyväskylän Kaupunki/Mapso +400,00€

7.1.2025 Nordea -26,85€

**6.Muut asiat**

Avustusta haettu 200,00€ ja päätös tuli, että Mankelille tämä myönnettäisiin. Makkaragrilli olisi tarpeellinen koululle, hinta olisi n.1000,00-1500,00€. Grilliä voisi hyödyntää myös Makosassa makkaran paistoon ja myyntiin. Mietimme tämän mahdollista hankintaa vielä myöhemmin.

Lukumummoja ja -pappoja jos löytyy lähipiiristä, niin näitä tarvittaisiin koululle. Raija jatkaa edelleen lukumummona, mutta olisi tarve useammalle. Asukasyhdistyksen kautta voisi näitä myös kysellä.

**7.Seuraava kokous**

Seuraava kokous on tiistaina 6.5. klo17.45.

**8.Kokouksen päättäminen**

Puheenjohtaja päätti kokouksen klo 18.59.